Document ID: /roh_data/filtered/fineweb-2-filterrobots_roh.jsonl.gz/41401

Quai sustegness la critica dal president russ Wladimir Putin che pretenda che l'aviun è vegnì sajettà giu sur la Siria. La Tirchia na saja mai stada periclitada ha ditg Putin.
Tenor la Tirchia, in pajais da la NATO, saja il pilot da l'aviun vegnì admonì pliras giadas. L'aviun n'haja dentant betg midà ses curs.
Entant ha il president american Barack Obama telefonà cun il president tirc Recep Tayyip Erdogan. Els sajan omadus dal maini che la situaziun stoppia vegnir deescalada e ch'i na dastgia mai pli dar insatge uschia.
RR novitads 06:00